帕克斯（新南威尔士州）

帕克斯（Parkes）是澳大利亚新南威尔士州一只城市。勒2006年大约有1万1千人居勒勒帕克斯。管理该城市个当地政府是：帕克斯郡政府 。

帕克斯勒到澳大利亚个主要跨洲铁路线——太平洋-印度洋线——（从悉尼到珀斯）上头 。纽厄尔公路（The Newell Highway——连接维克多利亚州搭仔昆士兰州个公路）也经过该城市。

 帕克斯今日 
帕克斯勒太空科学方面发挥了重要个作用。伊面搭有只帕克斯天文台。当地个科学家作射电望远镜个研究工作，以及帮助美国宇航局几个大项目。该望远镜是南半球个通信中继站。搿部电影<<The Dish>>个故事是基于1969年阿波罗11号月球着陆个帮助工作。

帕克斯周围有许多弗同类型个农场。大多数侪是种小麦搭仔喂绵羊。

帕克斯镇北有一只金铜矿。

1893年后，帕克斯成仔一只重要个铁路运输中心，直到20世纪80年代。交关客运搭货运列车停勒帕克斯。后来新南威尔士州政府开始减少对乡村铁路系统个补助金，列车编組工場弗再是帕克斯一个重要组成部分。

有一个FCL公司勒帕克斯西部边缘个Goobang 路口建一只大裝集柜个火车搭卡车运输中心。于2006年新州州长伊曼剪彩开幕 。 该只专业集装箱运输终端是建勒二九六公顷地盘浪。一龙总五公里个铁路线，一只7400平方米个大仓库搭有大约40人勒该处工作。也有计划勒附近兴建更大个终点場站（terminal）。

多年来，新州政府搭大企业侪谈到决策要使帕克斯成为一只“内陆港口” 。 帕克斯地区机场将变得大交关。 这将成为一个起点，货物从其他国家运来澳大利亚，要发送到新南威尔士州别个地方，维克多利亚州搭仔昆士兰州。

乃歇所有个研究已经完成，协议，开始建设了，一星土地畀渠收购拉哉。新南威尔士州乡村道路及交通管理局个西部区域办事处建于帕克斯。国家能源局（澳洲供应电力搭仔天然气个机构）也勒帕克斯建立培训同维修维护中心。

有交关多人来帕克斯是为看到CSIRO个射电望远镜，该处是城镇以北20公里，纽厄尔公路边。 别个地方还好看看个有：Bushmans 山，搭仔战争纪念馆门前个了望台。勒附近古邦国家公园（Goobang National Park） 个山顶浪能看到露天矿山。

帕克斯也有景色交关漂亮个公园。可以勒节假日来白相。

 历史 
帕克斯勒1853年开始成为居民区。搿个辰光叫做Currajong，意义是：有许多kurrajong 树木个地方。又过仔一段辰光貤跟牢当地布什曼金矿个名头，称作布什曼，

1873年该镇又更名成功“帕克斯”，纪念帕克斯爵士 。伊是所谓“澳大利亚联邦个父亲” 。帕克斯爵士是澳大利亚成为勒1901年成为一个国家个大功臣。勒此之前澳大利亚是星单独个英国殖民地 。

勒19世纪70年代交关人来到帕克斯追寻淘金热。该歇辰光还有矿业公司勒勒该地区里向。

 地理 
帕克斯有交关干燥个气候。冬季里向气温弗多辰光低于0摄氏度，算勒夜间。
夏季里向白天个气温可能高达40至45摄氏度。顶常见个是30多度气温。

友好城市
25px英国考文垂（Coventry）

 交通 
帕克斯原有本地个公交汽车服务——西方道路公司。2006年3月哈里斯公交公司接替着运行。

印度洋-太平洋线火车还每周来停两次。断山（Broken Hill）澳拜客Xplorer服务乃兴由CountryLink公司运行 ，每星期一及星期二去断山搭仔悉尼。 帕克斯火车站勒到断山铁路线浪 。该条线路于1893年开放。 勒1923年至1937年也有一只小站：帕克斯赛马场站开通。

 名人出生在帕克斯地区 
 斯蒂芬戴维斯 （Stephen Davies 1969年） ，澳大利亚曲棍球球员
 大卫纳什  （David Nash ）， 语言学家
  斯科特韦斯特科特 （Scott Westcott） ，英联邦马拉松运动员
 詹姆斯普里查德 （James Pritchard ）  ，橄榄球运动员

 大事记 
帕克斯勒每年1月初主办埃尔维斯普雷斯利节，庆祝猫王埃尔维斯普雷斯利个诞辰。 第一回举办勒1993年，是一个晚上，有200人来。未来几年里向增加了更多个活动搭节日延长到两日。2005年1月3500人来到看该节日。 2006年1月有5000人来。该节日每年为帕克斯带来了800万美元。

2007年已超过60只节日活动，并举行5天。超过6000游客来参加。一项新个世界纪录是最多人勒同一个地方模仿猫王。SBS电视台拍成功半小时个电影片。叫猫王生活在帕克斯。2007年1月10号勒澳大利亚全国电视浪播放。

2008年该节继续扩大，一龙总有8000多观众来观摩。

 参考 

Category:新南威尔士州城市
Category:新南威尔士州城镇